ക്ടാവ് ബ്രേക്ക്അപ്പായി പോയിട്ട് 666 ദിവസമായി, 666 ചുവന്ന ബലൂണ് ഊതിവീര്പ്പിച്ച് പാടവരമ്ബത്ത് കെട്ടി യുവാവ് തൃശൂര് പ്രണയം വേണ്ടെന്നുവച്ച് പോകുന്നവര്ക്കു നേരെ കൊലക്കത്തിയെടുക്കുന്ന നിരവധി സംഭവങ്ങള് ഇതിനോടകം നമ്മള് കണ്ടിട്ടുണ്ട്. എന്നാല് ഇതുപോലെ ബ്രേക്ക് അപ്പ് ആഘോഷിച്ച ഒരാളെ നിങ്ങളാരും കാണാന് വഴിയില്ല. തൃശൂരുകാരനായ യുവാവാണ് പ്രണയിനിയെ നഷ്ടപ്പെട്ടതിന്റെ 666 ദിവസങ്ങള് തന്റെ ശ്വാസത്തില് നിറച്ചത്. 666 ദിവസങ്ങളുടെ ഓര്മയ്ക്കായി അത്രയും തന്നെ ബലൂണാണ് യുവാവ് ഒറ്റയ്ക്ക് ഊതി വീര്പ്പിച്ചത്. കുറ്റുമുക്ക് നെട്ടിശേരിയിലെ പാടത്തിന്റെ വശത്താണ് ബലൂണ് വീര്പ്പിച്ച് യുവാവ് കെട്ടിയത്. വഴിയരികില് നിന്ന് ബലൂണ് ഊതി വീര്പ്പിക്കുന്ന യുവാവിനെ കണ്ട് ആദ്യം പ്രദേശവാസികള്ക്ക് അമ്ബരപ്പായിരുന്നു. കാരണം ചോദിച്ചവരോട് ക്ടാവ് ബ്രേക്ക് അപ് ആയിപ്പോയിട്ട് 666 ദിവസമായി. ഇത്രയും ദിവസം കാത്തിരുന്നു. അതിന്റെ ഓര്മയ്ക്കായിട്ട് അത്രയും ബലൂണ് ഇരിക്കട്ടേന്ന് എന്നായിരുന്നു മറുപടി. ഇന്നലെ രാവിലെയാണു ഒരു വലിയ പെട്ടി നിറയെ ബലൂണ് പൊതികളുമായി യുവാവ് നെട്ടിശേരി പാടവരമ്ബിലെ റോഡിലെത്തിയത്. പോസ്റ്റിലും മരത്തിലുമായി കയര് വലിച്ചു കെട്ടി അതിലേക്ക് ബലൂണുകള് ഓരോന്നായി ഊതി നിറച്ചു കെട്ടി. 666 ബലൂണുകള് ഊതി നിറയ്ക്കാന് മണിക്കൂറുകളെടുത്തു. ഊതി ഊതി അവശനായിട്ടും വിടാതെ എണ്ണം തികച്ചു. കാര്യം തിരക്കിയവരോടെല്ലാം തന്റെ ബ്രേക്ക് അപ്പ് കഥയും യുവാവ് പറഞ്ഞു. 666 ബലൂണ് തീര്ത്തതോടെ യുവാവ് സ്ഥലംവിട്ടു.